
Către,

Comisia juridică, de disciplină şi imunităţi
AVIZ

asupra proiectului de Lege pentru modificarea şi completarea Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947

În conformitate cu prevederile art.89 din Regulamentul Camerei Deputaţilor, republicat în Monitorul Oficial al României, nr.35/16 ianuarie 2006, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru modificarea şi completarea Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, transmis cu adresa nr.PL.X 623 din 12 decembrie 2005 şi înregistrat sub nr.24/557/13.12.2005.


Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege sus-menţionat în şedinţa din 02.02.2006. 

Membrii Comisiei au examinat proiectul de lege, expunerea de motive şi avizul favorabil al Consiliului Legislativ nr.721/17.06.2005, precum şi punctul de vedere favorabil al Guvernului.

În urma dezbaterilor, membrii comisiei au hotărât, în unanimitate, să  avizeze favorabil proiectul de lege.  
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE,


                      SECRETAR,

Dr. Atilla Kelemen 

                      Ioan MUNTEANU  

Întocmit: consilier dr.Anton Păştinaru  

